Алада-Африкатәи ареспубликаҟынтә иааз урыстәылаа рҟынтәи жәҩык акоронавирус рыдбалоуп
10:40 06.12.2021 (ирҿыцуп: 11:11 06.12.2021)
© Sputnik / Виталий ТимкивТест-системы для диагностики нового коронавируса
© Sputnik / Виталий Тимкив/
Ԥхынҷкәын 2 рзы Урыстәыла асанитартә ҳақьым хада Анна Попова аҳәамҭа ҟалҵеит ААР (ИуАР) аҟынтә иаауа рзы ҩымчыбжьтәи акарантин шалагалахо омикрон-вариант иахырҟьаны.
АҞӘА, ԥхынҷкәын 6 - Sputnik. Алада-Африкатәи ареспубликаҟынтә иааз урыстәылаа рҟынтәи жәҩык акоронавирус рыдбалоуп ҳәа аҩуеит РИА Новости, Роспотребнадзор апресс-маҵзура адыррақәа шьаҭас иҟаҵаны.
"Дара зегьы уажәы аҳақьымцәа рхылаԥшуеит. Акоронавирус аштамм шьақәдыргылоит", — рҳәеит аусбарҭаҿы.
Асанитар-карантинтә хылаԥшра аҟазауаа ԥхынҷкәын 3, 4 рзы иахәҭаны иҟаз ауснагӡатәқәа мҩаԥыргеит ААР, Ефиопиа рҟынтәи иааз рганахьала.
Алада Африкатәи ареис апассаџьырцәа 58-ҩык аҳаиртә баӷәазаҿы игәаҭан. ПЦР-тестқәа рзыҟаҵаны уажәы урҭ рхылаԥшра иаҿуп.
Абҵарамза анҵәамҭазы аҵарауаа ирҳәеит Ботсванеи Аладатәи Африкатәи Ареспубликеи рҿы акоронавирус аштамм ҿыц B.1.1.529 цәырҵит ҳәа. Иара 32 еиҭакра амоуп S-хӡы аҿы. Агеном SARS-CoV-2 аҿы аҽеиҭакра ари авариант атәымцәеижьҿагылақәа ирнышәоит ҳәа ргәы иаанагоит аҵарауаа.
2 Ԥхынҷкәын 2021, 12:24
Аҳәаанырцәтәи АИХқәа ишырыҩуа ала, атәылаҿы шәҩык рҟынӡа ари аштамм рымоуп. Иҟоуп изыдбалоу Гонконг, Израиль, Бельгиа, Чехиа, Германиа, Британиа Ду, Италиа, Австралиа, Нидерланды, Австриа.
Агәабзиарахьчараз адунеизегьтәи аиҿкаара имҩаԥнагаз аилатәараҿы иазгәанаҭеит B.1.1.529 шәарҭоуп ҳәа. Агәаанагара ыҟоуп уи зиммунитет лаҟәу СПИД зцәа иалоу ауаҩы ицәеижь аҿы ицәырҵит ҳәа. Аекспертцәа ргәаанагарала, иара рыхьыр ҟалоит акоронавирус зхызгахьоугьы, алаҵа ҟазҵахьоугьы.
Евроеидгыла Африка атылақәак рҟынтә ауаа рыдкылара азин ҟанаҵом.